 Beszámoló az Ökoiskolai tevékenységről

Az Ökoiskola Cím adományozása kapcsolódódik az ENSZ "A fenntarthatóságra oktatás" 2005-2015 évtizedének programjához. 
A fenntartható fejlődés  olyan fejlődési folyamat ami „kielégíti a jelen szükségleteit anélkül, hogy csökkentené a jövendő generációk képességét, hogy kielégítsék a saját szükségleteiket”, ( Egyesült Nemzetek Szervezetének 1987- es jelentése) 
A fenntartható fejlődés a társadalmi haladás - méltányos életkörülmények, szociális jólét - elérése, megtartása érdekében a gazdasági fejlődés biztosítását és a környezeti feltételek megőrzését jelenti. A méltányos életkörülmények, a megfelelő életminőség, jólét biztosítását kifejező célkitűzés mindenkire - a jövő nemzedékekre is - vonatkozik. A fenntartható fejlődés tehát elismeri és céljának tekinti az egymást követő nemzedékek megfelelő életminőséghez való egyenlő jogának biztosítását, s az ezzel összefüggésben álló kötelességek teljesítését.(Az UNESCO Magyar Nemzeti Bizottsága) ( ábra:Wikipédia)

      2004 –ben a fenntarthatóság elveinek az oktatási intézményekben való minél hatékonyabb megjelenése érdekében az Oktatási Minisztérium és a Környezetvédelmi és Vízügyi Minisztérium közösen létrehozta az Ökoiskola Címet. A Cím azoknak az iskoláknak az elismerését szolgálja, melyek, átgondoltan, intézményesítetten, rendszerszerűen foglalkoznak a fenntarthatóság pedagógiájának gyakorlati megvalósításával.
Évente két alkalommal bírálják el a beérzett pályázatokat: áprilisban és szeptemberben. 
2015-ben az intézményvezető hívta fel a figyelmemet a cím megpályázásának a lehetőségére. Akkor nagyon bonyolultnak tűnt az a kritériumrendszer, amelynek a sikeres pályázathoz meg kell felelni. A következő tanévben Sopronban  részt vettem egy konferencián, amelyen a már Ökoiskola címmel rendelkezők bemutatták tevékenységüket. Ezután 2016 márciusában egy három napos továbbképzésen vettem részt, amely a pályázat elkészítéséhez is segítséget nyújtott.  Így áprilisban beadtuk a pályázatot, mely sikeresnek bizonyult. 
Az Oktatáskutató és Fejlesztő Intézet szervezésében 2016. december 12-én, Budapesten, a Móricz Zsigmond Gimnázium dísztermében adták át ezeket a címeket. A 2016-os Ökoiskola Címpályázaton, a tavaszi és őszi fordulóban összesen 202 iskola nyújtotta be sikeres ökoiskola pályázatát. 119 iskola első-pályázó, 83 pedig a cím megújítására vagy az Örökös Ökoiskola Cím elnyerésére pályáztak.

· A Címet elnyerő intézmények oklevelet kapnak, mely igazolja, hogy az intézmény jogosan használja az Ökoiskola címet és logót.

· Az Ökoiskola címet a nyertes pályázó az oklevél keltezésétől számított három naptári éven keresztül használhatja.

· A Cím birtokosa az Ökoiskolák Hálózatának tagja lesz, hazai és nemzetközi kapcsolatrendszere bővül, a hálózat programjai segítik szakmai fejlődését.

· A nemzetközi kritériumokkal összhangban kialakított magyar Ökoiskola cím a 6-19 éves korosztály és fiatalok nevelési-oktatási intézményeinek megkülönböztető minőségjelzője.
· A központi közigazgatás által létrehozott és felügyelt Hálózat intézményei nagyobb eséllyel vehetnek részt a környezeti nevelési, valamint a fenntarthatóság pedagógiájával kapcsolatos pályázatokon.

· A Cím a hároméves periódus végén újabb pályázat útján tartható meg.

· Az Örökös Ökoiskola címet elnyert pályázók visszavonásig használhatják a címet.

Tevékenységünket az éves Ökoiskolai munkaterv tartalmazza. Alapját az iskola Pedagógiai Programja, a Kerettanterv és az iskola Éves Munkaterve képezi. 
A fenntarthatóságra nevelés, az ökoszemlélet kialakítása és erősítése nem csak a tanulók, hanem valamennyi az iskolában dolgozó személy bevonásával történik.

A tanév mottója:
A természetben nincsenek sem jutalmak, sem büntetések: következmények vannak.”

(Robert Green Ingersoll)

Folyamatosan a következő feladatokat végeztük:

· Gesztenyegyűjtés október végéig

· Növények ápolása

· Újrahasznosított papír használata (iskolatitkár-borítékok)
· Víz, gáz, villamos energia takarékos használata

· Ivóvíz, csapvíz népszerűsítése 

· Környezetkímélő takarítószerek használata

· Az iskolai étkeztetésben előforduló szokatlan, de egészséges élelmiszerek elfogadtatása

· Prevenciós feladatok ( pl. energiaital fogyasztással kapcsolatosan)

· Ökosarok –  a kiállított munkák gondozása, frissítése

· Bicikli használatának népszerűsítése

A Munkatervben szereplő megvalósított programok.
	Papírgyűjtés – a hosszúperesztegi tagintézménnyel közösen 

	Gesztenyegyűjtés 

	Túra: Natura 2000 terület: a Ság-hegy ősszel

	Határtalanul pályázat lebonyolítása

	Kicsi Szaki foglalkozás Celldömölkön

	Egészségnevelési hét

szervezése (védőnő, gyermekorvos, fogorvos bevonásával)

Egészségnevelési délután

	Adventi készülődés

	Karácsonyvárás az iskolában

	Megemlékezés a Magyar Kultúra Napjáról

	Sí tábor 

	Pat program- a pártfogásba vett kutyák meglátogatása

	Iskolanyitogató: sportdélután óvodásokkal

	A víz napja

	Túra: Natura 2000 terület - a Ság-hegy tavasszal

	Föld Napja vetélkedő – hosszúperesztegi tagintézménnyel - 

	 Fenntarthatósági Témahét

	Osztálykeretben megemlékezés a Madarak és fák napjáról

	Batthyány Kupa

	Osztálykirándulások 

	Batthyány Nap (H.pereszteg)

Szabadtéri programok


A munkatervben szereplő tevékenységeken kívül ebben a tanévben az Állatok világnapjáról minden osztály osztályfőnökeik és napközis nevelőik irányításával nagyon színvonalas munkákkal emlékeztek meg. A folyosókon kihelyezett plakátok, textil kép és fényképek jelzik a lelkes munkát. 

Ugyancsak ennek az eseménynek a keretében került meghirdetésre egy fotópályázat. Az eredeti elképzelés az volt, hogy a gyerekek által beküldött képekre szavazhatnak és a nyertes 12 db kép díszíti majd egy naptár lapjait, melyet minden osztály megkap. Végül a naptárba az évfolyamok fényképei kerültek, és a pályázók közül négy nyertes kép szerepel a szavazatok alapján.
Másik, munkaterven kívül megvalósított tevékenység madáretető kihelyezése volt a januári erős fagyok beköszöntésével.  Az madarak gondozásának ötlete a 6. osztályos tanulóké volt. Két tanuló otthonról hozta az etetőt, másik magot hozott bele, és közösen kiszemeltük, hogy melyik fára tegyük ki. Naponta figyeljük, hogy mikor milyen madarak jelennek meg.  Az etető magokkal való folyamatos ellátásához a karbantartó segítségét kértük.
Vállalásaink a három évre:

1. „Energia őrjárat” szervezése

2. Komposztáló készítése és használata

3. Fűszerkert kialakítása 

Jánosháza, 2017. június 15.                                                                Szepessy Ágnes






